Isar Aerospace

Isar Aerospace estas aerspaca ekfirmao fondita en Munkeno en 2018. La nomo de la kompanio devenas de la rivero Isar kiu trairas MunkenonElisabeth Braw, « US interest in German space start-ups is not rocket science », Financial Times,‎ 18-a de aŭgusto 2020 (arkivo). Ĝi disvolvas lanĉileton de likva fuzaĵo nomitan Spectrum, kapablan transporti malgrandajn satelitojn en malaltan orbiton.

 Firmao 
Isar Aerospace estas ekfirmao ĉefsidejanta en Ottobrunn, proksime de Munkeno. Ĝi estis fondita en marto 2018 de tri inĝenieroj gviditaj de Daniel Metzler por evoluigi lanĉileton, Spectrum, kaj la necesajn likvofuzaĵajn raketmotorojn, uzante la kompetentecon akiritan de la Teknologia Universitato Munkeno en la kampo de sondaj raketoj kaj raketmotoroj. Ĝi havas financan subtenon de la Eŭropa Kosma Agentejo kaj germanajn financojn. En decembro 2019, ĝi sukcesis kolekti 17 milionojn da eŭroj. En 2019, la firmao proponis evoluigi la lanĉileton Spectrum, kiu povus meti unu tunon en malaltan orbiton. Ĝi celas lanĉkoston de 15.000€/kg kaj esperas atingi ritmon de 15 pafoj jareCaleb Henry, « German launch startup raises $17 million with help from Airbus Ventures and an ex-SpaceX employee arkivo », ĉe SpaceNews, 12-a de decembro 2019. En septembro 2020, la firmao, kies dungitaro atingis 100 homojn, komencis konstruadon de la lanĉilo. Isar Aerospace intencas memprodukti 80% de la raketo, uzante ĉefe teknologiojn de la teknikaj firmaoj en la areo ĉirkaŭ Munkeno"German Aerospace Startup Joins the International Space Race". amp.interestingengineering.com,  7-a de septembro 2020.

 Referencoj 

 Eksteraj ligiloj 
 Oficiala retejo

Kategorio:Kosma industrio
Kategorio:Germanaj firmaoj